Na temelju članka 185. stavka 1., a u vezi s člankom 28. stavkom 5. točkom 1. i stavkom 6. Zakona o osnovama sustava obrazovanja i odgoja („Službeni glasnik RS“, broj: 88/17, 27/18 – dr. zakon, 10/2019, 27/2018 – dr. zakon, 6/2020, 129/2021 i 92/23), članka 15. i 16. stavka 2., članka 24. stavka 2. i članka 37. stavka 4. Pokrajinske skupštinske odluke o pokrajinskoj upravi („Službeni list AP Vojvodine“, broj: 37/14, 54/14 – dr. odluka, 37/16, 29/17, 24/2019, 66/2020 i 38/2021), pokrajinski tajnik za obrazovanje, propise, upravu i nacionalne manjine – nacionalne zajednice, donosi:

**PRAVILNIK**

**O IZMJENI PRAVILNIKA O ŠKOLSKOM KALENDARU ZA SREDNJE ŠKOLE SA SJEDIŠTEM NA TERITORIJU AUTONOMNE POKRAJINE VOJVODINE**

**ZA ŠKOLSKU 2024./2025. GODINU**

**Članak 1.**

U Pravilniku o školskom kalendaru za srednje škole sa sjedištem na teritoriju Autonomne Pokrajine Vojvodine za školsku 2024./2025. godinu („Službeni list AP Vojvodine“, broj: 27/2024, 36/2024) u članku 3. stavku 1.

 - u prvoj alineji, riječi: „u 37 petodnevnih nastavnih tjedana, odnosno 185 nastavnih dana“, zamjenjuju se riječima „u 36 petodnevnih nastavnih tjedana i jednom danu, odnosno 181 nastavnom danu“.

- u drugoj alineji, riječi: „u 33 petodnevnih nastavnih tjedana, odnosno 165 nastavnih dana“, zamjenjuju se riječima „u 32 petodnevna nastavna tjedna i jednom danu, odnosno 161 nastavnom danu“.

- u trećoj alineji, riječi: „u 37 petodnevnih nastavnih tjedana, odnosno 185 nastavnih dana“, zamjenjuju se riječima „u 36 petodnevnih nastavnih tjedana i jednom danu, odnosno 181 nastavnom danu“.

- u četvrtoj alineji, riječi: „u 34 petodnevnih nastavnih tjedana, odnosno 170 nastavnih dana“, zamjenjuju se riječima „u 33 petodnevna nastavna tjedna i jednom danu, odnosno 166 nastavnih dana“.

**Članak 2.**

U članku 4. stavku 3. riječi: „u utorak 14. siječnja 2025. godine“, zamjenjuju se riječima „u ponedjeljak 20. siječnja 2025. godine“.

**Članak 3.**

U članku 5. stavku 3. riječi: „završava se u ponedjeljak 13. siječnja 2025. godine“, zamjenjuju se riječima: „završava se u petak 17. siječnja 2025. godine.“

**Članak 4.**

Tablični prikaz školskog kalendara za srednje škole sa sjedištem na teritoriju Autonomne Pokrajine Vojvodine za školsku 2024./2025. godinu, koji je sastavni dio Pravilnika o školskom kalendaru za srednje škole sa sjedištem na teritoriju Autonomne Pokrajine Vojvodine za školsku 2024./2025. („Službeni list AP Vojvodine“, broj: 27/2024, 36/2024), mijenja se novim tabličnim pregledom školskog kalendara za srednje škole sa sjedištem na teritoriju Autonomne Pokrajine Vojvodine za školsku 2024./2025. godinu, koji je sastavni dio ovog Pravilnika.

**Članak 5.**

Ovaj Pravilnik stupa na snagu danom objave u „Službenom listu AP Vojvodine“, a shodno članku 53. stavku 2. Zakona o državnoj upravi („Službeni glasnik RS“, broj: 79/05, 101/07, 95/10, 99/14, 47/18 i 30/10 – dr. zakon), bit će objavljen i u „Službenom glasniku RS“.

Pokrajinsko tajništvo za obrazovanje, propise, upravu i nacionalne manjine –

nacionalne zajednice

Klasa: 001796018 2024 09427 001 001 000 001 04 005

U Novom Sadu, 8. 1. 2025. godine

**POKRAJINSKI TAJNIK**

 **Róbert Ótott**